Lav et referat af nedenstående tekst:

Tekst:
Viktor Axelsen, Camilla Martin, Peter Gade og Christinna Pedersen. Danmark har i en årrække domineret den globale badmintonscene og sikret sig et hav af OL-, VM- og EM-titler. Senest vandt Viktor Axelsen søndag VM  for anden gang i sin karriere. Men står det til Elitesport Aalborg, skal Danmark fortsætte mange år frem med at levere pragtpræstationer. Derfor havde organisationen mandag inviteret 670 børn i Gigantium for at prøve kræfter med en ketscher og fjerbold. - Vi håber på, at nogle af de her børn kunne få lyst til at spille badminton i en klub eller forening. Nu vandt Viktor Axelsen VM i går, men der skal jo nye ting til hele tiden. Og hvis man ikke bliver præsenteret for en idrætsgren og prøver at komme ud og se, om det er noget for én, så kommer der jo heller ikke nogle nye, siger Torben Sørensen, der er elitekoordinator hos Elitesport Aalborg. VIDEO: Elitekoordinator: Det håber vi at få ud af Badmintondagen Vigtigst at børnene hygger sig Badmintondagen er arrangeret af Aalborg Elitesports idrætsskoler, hvis egne elever lærer fra sig på banen. Forud for dagen har børnene i skolerne haft et intensivt forløb i de små klassetrin for at introducere eleverne til sportsgrene, de ellers ikke ville kende til. - Badmintondagen er en opsamling på et undervisningsforløb, klasserne har haft sidste år. Og så giver det rigtig god mening at lave en stor idrætsoplevelse, hvor alle børnene er med, så de får en rigtig god dag med badminton og en god klasseoplevelse, siger elitekoordinatoren. Selv om det klare formål er at lokke 'kunder i butikken' og skabe en ny Viktor Axelsen eller Camilla Martin, så er det først og fremmest vigtigt, at børnene hygger sig, understreger Torben Sørensen. - Børnene skal have en god oplevelse med at dyrke idræt sammen med deres klasse – det er det helt primære. For os og det helt store mål. Og så selvfølgelig også, at de får motioneret, røde kinder og smag for badminton. VIDEO: Elitekoordinator: Derfor inviterer vi 670 børn Viktor Axelsen-effekten En skinnende ny VM-medalje er naturligvis med til at give en umiddelbar opmærksom til badminton som sportsgren. Men elitekoordinatoren tror ikke, at det er kendis-effekten, der hiver nye medlemmer til de danske badmintonklubber. - Jeg tror mere på sådan noget, som det her, hvor man kommer ud og får en god oplevelse og bliver præsenteret for en idrætsgren. Og så er det klart, at det er helt afgørende, hvad der så sker, når man kommer ud i den pågældende badmintonklub – om klubben er klar til at tage imod og lave et rigtigt godt tilbud for børn med kvalitet og gode relationer. Det, ved vi, betyder noget på den helt lange bane, fortæller Torben Sørensen. Ansvar for at uddanne børn Hos Elitesport Aalborg kan man godt mærke effekten af introdagene. Umiddelbart efter melder der sig nemlig børn til de sportsgrene, man har præsenteret dem for. - Vi har kunne måle det på både ishockey og på badminton, når børnene har været i de her skoleforløb. I badminton fik vi syv nye spillere efter sidste forløb, så det er rigtigt positivt, at det har den effekt, siger Torben Sørensen. Elitekoordinatoren mener også, at organisationen er forpligtiget til at hjælpe børn i gang med sport. - Det er så nemt for os at sige, at vi skal bare have nogle talenter. Men hvis de ikke dyrker sporten inden 7.-8. klasse, så er der jo ikke nogen. Så vi har en forpligtigelse til at prøve at præsentere børnene for forskellige sportsgrene. Foruden badminton laver Elite Sport Aalborg også introforløb til ishockey, sportsgymnastik og håndbold. VIDEO: Elitekoordinator: Vi skal uddanne børn i sport

Referat:
Viktor Axelsens guldmedalje til VM er god reklame for badminton, men der er brug for mere for at lokke flere unge til at dyrke sporten. Flere Aalborg-skoler var derfor mandag inviteret til badmintondag.